Blu-ray på sparebluss - Tek.no
Blu-ray på sparebluss
Sharp har startet leveransene av en ny og prisgunstig Blu-ray-spiller. BDHP22H hevdes å være spesielt energieffektiv – ifølge Sharp bruker den 20 Watt under avspilling av Blu-ray-plater og 0,7 Watt i ventemodus.
Det typiske energiforbruket for Blu-ray-spillere under BD-avspilling ligger gjerne i området 30-40 Watt.
Spilleren støtter ellers det meste av hva som forventes av en Blu-ray-spiller i disse dager, kanskje bortsett fra trådløst nett og DLNA. Merk også at spilleren mangler analoge 7.1-utganger, dersom du har behov for slikt.
Dimensjoner: 43,2 cm x 26 cm x 5,8 cm
Sharp er sparsomme med å oppgi hvilke filformater som støttes. I tillegg til CD, DVD og Blu-ray nevnes kun støtte for JPEG.
BDHP22H prises til rundt 2000 kroner og ventes å være på plass i butikkhyllene om kort tid. Dersom du er interessert - legg inn en lagervarsling for å motta en e-post når produktet er på lager i norske nettbutikker.